open-index/open-wikipedia-markdown huggingface dataset:
Changhsingium

Die **Changhsingium** is die laaste chronostratigrafiese etage sowel as geologiese  tydsnede van onderskeidelik die sisteem en periode Perm. Dit verwys dus na ’n tydperk sowel as die gesteentes wat in dié tydperk gevorm het.

Die tydperk was van sowat 254,2 tot 252,1&nbsp;miljoen jaar gelede. Dit is voorafgegaan deur die Wuchiapingium en gevolg deur die eerste etage/tydsnede van die Trias, die Indusium.

## Naam en definisie 
Die Changhsingium is genoem na die Chinese stad Chángxīng, en dit is ook waar die tipeligging van die etage voorkom. Die basis word gedefinieer deur die eerste voorkoms van die Conodonta *Clarkina wangi* en die bokant deur die eerste voorkoms van die Conodonta *Hindeodus parvus*.

Die einde van die Changhsingium val saam met die Perm-Trias-uitwissing, die grootste massauitwissing in die geskiedenis van die aarde.

## Verwysings 
## Bronne 
*  Gradstein, F.M.; Ogg, J.G.; Schmitz, M.D. & Ogg, G.M.; **2012**: *A Geologic Time Scale 2012*, Elsevier, .
*  Brack, P.; Rieber, H.; Nicora, A. & Mundil, R.; 2005: *The Global boundary Stratotype Section and Point (GSSP) of the Ladinian Stage (Middle Triassic) at Bagolino (Southern Alps, Northern Italy) and its implications for the Triassic time scale.*, Episodes **28(4)**, p. 233-244.
*  Jin, Y.; Wang, Y.; Henderson, C.; Wardlaw, B.R.; Shen, S. & Cao, C.; 2006: *The Global Boundary Stratotype Section and Point (GSSP) for the base of Changhsingian Stage (Upper Permian)* Episodes **29(3)**, p. 175-182.
Indusium

Die **Indusium** is die eerste chronostratigrafiese etage sowel as geologiese  tydsnede van onderskeidelik die sisteem en periode Trias. Dit verwys dus na ’n tydperk sowel as die gesteentes wat in dié tydperk gevorm het. 

Die tydperk was van sowat 252,2 tot 251,2&nbsp;miljoen jaar gelede. Dit is voorafgegaan deur die laaste etage/tydsnede van die Perm, die Changhsingium, en gevolg deur die Olenekium.

## Naam en definisie
Die Indusium is genoem na die rivier Indus in Indië en Pakistan. Die oorspronklike tipeligging van die etage kom aan die oewers van dié rivier voor. Die basis van die etage word gedefinieer deur die eerste voorkoms van die Conodonta *Hindeodus parvus* en die bopunt van die negatiewe δ13C-waarde, ’n bietjie bo die Perm-Trias-uitwissing. Die bokant van die etage word gedefinieer deur die eerste voorkoms van die ammoniete *Hedenstroemia* en *Meekoceras gracilitatis* en van die Conodonta *Neospathodus waageni*.

## Verwysings 
## Bronne 
*  Brack, P.; Rieber, H.; Nicora, A. & Mundil, R.; **2005**: *The Global boundary Stratotype Section and Point (GSSP) of the Ladinian Stage (Middle Triassic) at Bagolino (Southern Alps, Northern Italy) and its implications for the Triassic time scale*, Episodes **28(4)**, pp. 233-244.
*  Gradstein, F.M.; Ogg, J.G.; Schmitz, M.D. & Ogg, G.M.; **2012**: *A Geologic Time Scale 2012*, Elsevier, .
*  Kiparisova, L.D. & Popov, J.N.; **1956**: *Gliederung der Unteren Abteilung des Systems Trias in Stufen*, Doklady Akademii Nauk SSSR **109(4)**, pp. 842-845.
Anisium

Die **Anisium** is ’n chronostratigrafiese etage sowel as ’n geologiese  tydsnede van onderskeidelik die sisteem en periode Trias (serie/epog Middel-Trias). Dit verwys dus na ’n tydperk sowel as die gesteentes wat in dié tydperk gevorm het. 

Die tydperk was van sowat 247,2 tot 242&nbsp;miljoen jaar gelede. Dit is voorafgegaan deur die Olenekium en gevolg deur die Ladinium.

## Naam en definisie
Die Anisium is genoem na die rivier *Anisus*, die Latynse naam vir die Enns wat deur Oostenryk vloei en waar die oorspronklike tipeligging voorkom. 

Die basis van die etage word gedefinieer deur die eerste voorkoms van die Conodonta *Chiosella timorensis* en van die ammoniete *Japonites*, *Paradanubites* en *Paracrochordiceras*. Die bokant van die etage word gedefinieer deur die eerste voorkoms van die Conodonta *Neogondolella praehungarica*, die ammoniet *Eoprotrachyceras curionii* en die ammonietfamilie Trachyceratidae.

## Verwysings 
## Bronne 
*  Brack, P.; Rieber, H.; Nicora, A. & Mundil, R.; **2005**: *The Global boundary Stratotype Section and Point (GSSP) of the Ladinian Stage (Middle Triassic) at Bagolino (Southern Alps, Northern Italy) and its implications for the Triassic time scale*, Episodes **28(4)**, pp. 233-244.
*  Grǎdinaru, E.; Orchard, M.J.; Nicora, A.; Gallet, Y.; Besse, J.; Krystyn, L.; Sobolev, E.S.; Atudorei, N.-V. & Ivanova, D.; **2007**: *The Global Boundary Stratotype Section and Point (GSSP) for the base of the Anisian Stage: Deşli Caira Hill, North Dobrogea, Romania*, Albertiana **36**, pp. 54-71.
*  Gradstein, F.M.; Ogg, J.G.; Schmitz, M.D. & Ogg, G.M.; **2012**: *A Geologic Time Scale 2012*, Elsevier, .
Karnium

duimnael|links|170px|*Brotheotrachyceras brotheus*, ’n ammonietsoort uit die Karnium.
Die **Karnium** is ’n chronostratigrafiese etage sowel as ’n geologiese  tydsnede van onderskeidelik die sisteem en periode Trias (serie/epog Laat Trias). Dit verwys dus na ’n tydperk sowel as die gesteentes wat in dié tydperk gevorm het. 

Die tydperk was van sowat 235 tot 228&nbsp;miljoen jaar gelede. Dit is voorafgegaan deur die Ladinium en gevolg deur die Norium.

## Naam en definisie
Die Karnium is genoem na die Karniese Alpe in die Oostenrykse deelstaat Karinthië, waar die tipeligging ook voorkom. 

Die basis van die etage word gedefinieer deur die eerste voorkoms van die ammoniete *Daxatina* en *Trachyceras* en van die Conodonta *Metapolygnathus polygnathiformis*. Die bokant van die etage word gedefinieer deur die eerste voorkoms van die ammoniete *Klamathites macrolobatus* en *Stikinoceras kerri* en van die Conodonta *Metapolygnathus communisti* en *Metapolygnathus primitius*.

## Verwysings 
## Bronne 
*  Brack, P.; Rieber, H.; Nicora, A. & Mundil, R.; **2005**: *The Global boundary Stratotype Section and Point (GSSP) of the Ladinian Stage (Middle Triassic) at Bagolino (Southern Alps, Northern Italy) and its implications for the Triassic time scale*, Episodes **28(4)**, pp. 233-244.
*  Broglio Loriga, C.; Cirilli, S.; De Zanche, V.; Di Bari, D.; Gianolla, P.; Laghi, G.; Manfrin, S.; Mastandrea, A.; Mietto, P.; Muttoni, G.; Neri, C.; Posenato, R.; Rechichi, M.C.; Rettori R. & Roghi, G.; **1999**: *The Prati di Stuores/Stuores Wiesen section (Dolomites, Italy): a candidate Global Stratotype section and Point for the base of the Carnian stage*, Rivista Italiana di Paleontologia e Stratigrafia **105**, pp. 37-78.
*  Gradstein, F.M.; Ogg, J.G.; Schmitz, M.D. & Ogg, G.M.; **2012**: *A Geologic Time Scale 2012*, Elsevier, .
Tobi Jooste

__NOTOC__

**Tobi Jooste** is 'n Suid-Afrikaanse sanger, model, skrywer en TV-persoonlikheid van die Karoo, Suid-Afrika. Hy is tans in Johannesburg woonagtig. Jooste is bekend vir sy baritonstem. Hy sing in Afrikaans, Engels en Italiaans. Vroeër het *Leo Musiek* sy musiek bemark, maar hy is tans by *Storm Rekordz*.

Hy was die gasheer van *Reik na die sterre* op kykNET, asook ander programme wat op Suid-Afrikaanse televisiestasies uitgesaai is, onder meer op ASTV (*Paparazzi*) en TopTV.

Hy het sy eie mode-etiket genaamd "Royal Active Tags", en is die gesig van *Maria Garcia MEN International*.

Hy is ook 'n skrywer en het die boek *Inluister* geskryf, wat al in sy derde druk is. Sy tweede boek, ''Daar is 'n Eiffeltoring in sy Boedel'', is op die top-10 lys van beste verkopers in Suid-Afrika. Hy het 'n gereelde wynproe-kolom vir 'n wyn-webwerf. Hy doen self die ontwerpe vir sy musiek en publikasies.

## Boeke 
**Inluister*
*''Daar is 'n Eiffeltoring in sy Boedel*

## Diskografie 
**Sprei Jou Vlerke* (2 CDs)
**Onthou Jy* (2 CDs)
**Amoré*
;Ander
**Die Beste Sover*
**Hartkamers''

## Verwysings 
## Eksterne skakels 
* Tobi Jooste se tuisblad
Primaat

**Primate** (*Primates*) of **opperdiere** is 'n orde van soogdiere waaraan alle ape, halfape en ook mense behoort. Die wetenskaplike benaming, "*Primates*" is afgelei van Latyns, wat "eerste" beteken.

Primate se voorouers het in bome in tropiese bosse gewoon. Verskeie kenmerke van primate verteenwoordig die aanpassings wat nodig was om in hierdie uitdagende driedimensionele omgewing te leef. Op 'n enkele uitsondering na, is die meeste spesies gedeeltelike boombewoners.

Met die uitsondering van die mens, wat elke vasteland bewoon, lewe die meeste primate in die tropiese of subtropiese streke van Noord-, Sentraal- en Suid-Amerika, Afrika en Asië. Hulle wissel in grootte van die klein *Microcebus berthae* wat slegs 50 gram weeg tot die *Gorilla beringei* wat 200&nbsp;kg weeg.

Uit fossiele is vasgestel dat primate se primitiewe voorouers moontlik al in die laat-Kryt, sowat 65 miljoen jaar gelede bestaan het. Die oudste bekende primaat, die *Plesiadapis*, stam uit die laat-Paleoseen, 55 tot 58 miljoen jaar gelede. Volgens molekulêre studies word gereken dat primate selfs nog ouer kan wees en kan sekere groepe uit die middel-kryt, ongeveer 85 miljoen jaar gelede dateer.

Primate beskik oor 'n verskeidenheid van uiteenlopende kenmerke. Sommige primate lewe primêr op land in plaas van in bome, maar alle spesies het wel aanpassings wat dit moontlik maak om in bome te klim. Bewegingstegnieke wat gebruik word is onder meer die spring van boom tot boom, loop op twee of vier ledemate, loop op kneukels en swaai aan takke van bome. Primate word gekenmerk deur 'n groot brein ten opsigte van ander soogdiere en die toenemende gebruik van stereoskopiese sig ten koste van geur, die dominante sensoriese stelsel van die meeste soogdiere. Die meeste spesies het ook opponerende duime en sommige spesies het grypsterte. Meeste spesies is seksueel dimorf. Primate het 'n stadiger ontwikkeling as ander soogdiere van soortgelyke grootte en neem langer om volwassenheid te bereik. Primate lewe egter langer. Afhangende van die spesie lewe die volwassenes alleen, in pare of in groepe tot honderde lede.

## Kladogram 
## Verwysings 
## Eksterne skakels
Conodonta

**Conodonta** is ’n uitgestorwe groep mariene gewerwelde diere, wat baie soos palings gelyk het. Hulle was jare lank net bekend vanweë tandagtige mikrofossiele, wat nou Conodonta-elemente genoem word. Hulle het al in die Bo-Kambrium voorgekom en was dus van die oudste gewerwelde diere. Hulle het reeds in die Famennium-tydperk van die Devoon aan 'n groot uitwissing blootgestaan, maar die laaste Conodonta het waarskynlik aan die einde van die Trias uitgesterf.

## Anatomie 
[duimnael|200px|Voorbeelde van Conodonta-tandjies uit die [Karboon.]]
Hoewel redelik baie "tandjies" van die Conodonta gevind is, was fossiele van die diertjies seldsaam en dit was lank onduidelik tot watter soort hulle behoort het. In 1982 is in die Onder-Karboon van Skotland ’n fossiel van ’n hele diertjie gevind, ook die sagte deel van die liggaam. Sedertdien is meer sulke fossiele gevind. Die soort *Clydagnathus* het ’n duidelike struktuur gehad wat as voorloper van ’n ruggraat beskou word, en waarskynlik selfs rugwerwels. Daarom word Conodonta as gewerwelde diere geklassifiseer. Hulle het lang lywe gehad met ’n duidelike stertvin agter en tandjies voor.

## Klassifikasie 
## Verwysings
Viséum

Die **Viséum** is ’n chronostratigrafiese etage sowel as ’n geologiese  tydsnede in onderskeidelik die sisteem en periode Karboon (epog/serie Mississippium). Dit verwys dus na ’n tydperk sowel as die gesteentes wat in dié tydperk gevorm het.

Die Viséum was van sowat 346,7 tot 330,9&nbsp;miljoen jaar gelede. Dit is voorafgegaan deur die etage/tydsnede Tournaisium en gevolg deur die Serpukhovium.

## Naam en definisie 
Die etage is genoem na die Belgiese stad Wezet (Frans: Visé). Die basis van die Viséum word gedefinieer deur die eerste voorkoms van die Foraminifera *Eoparastaffella simplex*. Die tipeligging vir die basis is naby die stad Pengchong in die suide van China.

### Biostratigrafie 
In die biostratigrafie word die etage met behulp van Conodonta ingedeel in die volgende vier biosones:
* sone van *Lochriea nodosa*;
* sone van *Lochriea mononodosa*;
* sone van *Gnathodus bilineatus*;
* sone van *Gnathodus texanus*.

Die Mississippium word daarnaas op basis van Foraminifera ingedeel in biosones.

## Bronne 
*  Gradstein, F.M.; Ogg, J.G.; Schmitz, M.D. & Ogg, G.M.; **2012**: *A Geologic Time Scale 2012*, Elsevier, .
Ammonoidea

**Ammoniete** (Ammonoidea) is ’n uitgestorwe onderklas van die Cephalopoda (inkvisse). Hulle was seediere wat wêreldwyd in die Laat Paleosoïkum en die hele Mesosoïkum in groot getalle voorgekom het.

Ammoniete het ’n vlak, spiraalvormige skulp gehad wat opgebou was uit verskillende kamers. Telkens wanneer die dier te groot geword het vir die huidige kamer, is ’n nuwe, groter een gevorm. Hulle het in dié buitenste kamer geleef en die ander, ouer kamers gebruik om vertikaal te beweeg.

Die diere het in honderde soorte en variëteite voorgekom. Hul deursnee het gewissel van minder as ’n sentimeter tot meer as 2,5&nbsp;meter. Die laaste lewende verwante is die Nautilidae.

## Voorkoms 
Ammoniete het die eerste keer in die Laat Siluur hul verskyning gemaak, die Perm-Trias-uitwissing oorleef en in die Mesosoïkum gefloreer. Aan die einde van dié periode (65&nbsp;miljoen jaar gelede) het die meeste ammoniete uitgesterf, nes die dinosourusse. Die jongste bekende fossiel kom uit Denemarke en behoort tot *Hoploscaphites constrictus*, wat nog tot sowat ’n half- tot een&nbsp;miljoen jaar gelede voorgekom het. Dié klein bevolkings was egter te min om die ammoniete van ondergang te red.

## Indeling 
duimnael|Sommige ammoniete het reusagtig geword.
Die klassifikasie is gebaseer op die detail en struktuur van hul skulp:

* Ordes
** Goniatida (Devoon tot Perm)
** Ceratida (Karboon tot Trias)
** Ammonitida (Perm tot Kryt)
* Subordes
** Ancyloceratina (Laat Jura tot Laat Kryt; heteromorfe ammoniete)
** Anarcestina (Devoon)
** Clymeniina (Laat Devoon)
** Goniatitina (Devoon tot Laat Perm)
** Prolecanitina (Laat Devoon tot Laat Trias)
** Ceratitina (Perm tot Trias)
** Phylloceratina (Vroeë Trias tot Laat Kryt)
** Lytoceratina (Vroeë Jura tot Laat Kryt)
** Ammonitina (Vroeë Jura tot Laat Kryt)
Tipeligging

Die **tipeligging** (Engels: *type locality*) is die plek waar die tipevoorbeeld (die tipe wat dien as anker vir die naam van ’n takson) vandaan kom. In geologie is dit ’n verwysingspunt waar ’n gesteente of mineraal in elke geval voorkom. In biologie is die tipeligging (ook **locus classicus** genoem) die plek waar die tipe van die soort gevind word.

Voorbeelde:
* Olduvai-kloof in Oos-Afrika – tipeligging van die eerste hominiede
* Bad Bentheim, Duitsland - ontsluiting van die Bentheimer-sandsteen
Gladdeslapmispel

Die **Gladdeslapmispel** (*Vangueria lasiantha*) is 'n klouterende struik of 'n pieperige boom wat groei in kusruigtes en aan woudrande. Die boom kom voor vanaf die suide van KwaZulu-Natal tot in die suide van Mosambiek. Die boom se blare is glasend groen wat aan die onderkant 'n ligte blougroen is. Die vrugte is neerhangend aan lang stele.

Die boom se FSA-nommer is 705.

## Galery 

Vangueria lasiantha, vrug, a, Krantzkloof NR.jpg|'n Groen vrug op die woudvloer in Krantzkloof-natuurreservaat
Vangueria lasiantha 1DS-II 2-6033.jpg
Vangueria lasiantha 1DS-II 2-6034.jpg
Vangueria lasiantha 1DS-II 2-6036.jpg
Vangueria lasiantha 1DS-II 3073.jpg
Vangueria lasiantha 1DS-II 3075.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* *Watter Boom is dit?* Eugene Moll 2013 
* REDLIST Sanbi
* Plants of the World
United Airlines

**United Airlines** is 'n groot Amerikaanse lugredery met sy hoofkwartier in Chicago, Illinois.  United is 'n volfiliaal van die "United Continental Holdings" ná 'n VS$3 miljard samesmelting in 2010.  die lugredery is voorheen besit deur die Boeing Company, een van die wêreld se grootste vliegtuigvervaardigers. Sedert sy samesmelting met Continental Airlines, spog die maatskappy met meer passasierskilometers as enige ander lugredery in die wêreld. 

United bedryf uit 10 (Cleveland word Junie 2014 gestaak) lugrederyspille op die kontinentale Verenigde State van Amerika, Guam, en Japan.  Die George Bush Interkontinentale Lughawe in Houston is United se grootste passasierspilpunt en hanteer 16.6 miljoen passasiers jaarliks ​​met 'n gemiddeld van 45&nbsp;413 passasiers daagliks.  Die maatskappy het meer as 88&nbsp;500 mense in diens en sy hoofkantoor is in Chicago se Willistoring (voorheen bekend as Sears Tower). Die lugredery se moedermaatskappy, United Continental Holdings, verhandel op die beurs onder NYSE:UAL en het 'n markkapitalisasie van meer as VS$10.5 miljard soos op 31 Oktober 2013.

United se vernaamste mededingers in die plaaslike Amerikaanse mark is Delta Air Lines en American Airlines. 

## Verwysings
American Airlines

**American Airlines** is 'n groot Amerikaanse lugredery met sy hoofkwartier in Fort Worth, Texas. Dit bedryf 'n uitgebreide internasionale en plaaslike netwerk, met vlugte tussen Noord-Amerika, die Karibiese Eilande, Suid-Amerika, Europa en Asië. Die roete netwerk rondom vyf "hoeksteen"-spille in Dallas/Fort Worth, New York, Los Angeles, Miami en Chicago. Sy primêre onderhoudsbasis is geleë op Tulsa Internasionale Lughawe (TUL).

American Airlines is deel van die Oneworld Alliansie en koördineer tariewe, dienste en skedulering met British Airways, Finnair en Iberia in die Atlantiese mark en Japan Airlines en Qantas in die Stille Oseaanmark. Envoy, SkyWest Airlines en ExpressJet Airlines bedryf plaaslike vlugte vir American Airlines onder die **American Eagle**-merk 

[duimnael|links|300px|American Airlines Boeing 737-800 in die nuwe kleure styg op by [Montréal–Trudeau Internasionale Lughawe|Montréal–Trudeau–lughawe.]]
[duimnael|300px|American Airlines McDonnell Douglas MD-82 by [Dallas/Fort Worth Internasionale Lughawe|Dallas/Fort Worth-lughawe, 2005.]]

## Verwysings
Fluweelklipels

Die **fluweelklipels** (*Afrocanthium gilfillanii*) is boom wat voorkom in Limpopo, Noordwes, Eswatini en Botswana. Die spesie groei op klipperige plekke en in bosveld. Die boom se blare is dun en beide kante is fluweelagtig.

Die boom se FSA-nommer is 706.
[duimnael|links|'n Fluweelklipels in [Walter Sisulu Nasionale Botaniese Tuin, Roodepoort]]
## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* REDLIST Sanbi
* Plants of the World Online
Sinemurium

Die **Sinemurium** is ’n chronostratigrafiese etage sowel as ’n geologiese  tydsnede van onderskeidelik die sisteem en periode Jura (serie/epog Vroeë Jura). Dit verwys dus na ’n tydperk sowel as die gesteentes wat in dié tydperk gevorm het. 

Die tydperk was van sowat 199,3 en 190,8&nbsp;miljoen jaar gelede. Dit is voorafgegaan deur die Hettangium en gevolg deur die Pliensbachium.

## Naam en definisie
Die globale stratotipepunt vir die Sinemurium is in ’n rots oos van Watchet in die graafskap Somerset in Engeland.

Die basis van die etage word gedefinieer deur die eerste voorkoms van die ammonietgenera *Vermiceras* en *Metophioceras*, en die bokant deur die eerste voorkoms van die ammoniet *Bificeras donovani* en die ammonietgenera *Apoderoceras* en *Gleviceras*.

## Verwysings 
## Bronne 
*  Bloos, G. & Page, K.N.; **2001**: *Global Stratotype Section and Point for base of the Sinemurian Stage (Lower Jurassic)*, Episodes **25(1)**, pp. 22-28, PDF 
*  Gradstein, F.M.; Ogg, J.G.; Schmitz, M.D. & Ogg, G.M.; **2012**: *A Geologic Time Scale 2012*, Elsevier, .
Globale stratotipepunt

’n **Globale stratotipepunt** (Engels: *golden spike* of *Global Boundary Stratotype Section and Point*, afgekort as *GSSP*) is ’n ligging waar die basis van gesteente uit ’n bepaalde geologiese tydperk duidelik sigbaar is, normaalweg in die vorm van ’n geologiese ontsluiting. Dit word deur wetenskaplikes gebruik as die internasionale definisie. 

’n Globale stratotipepunt is dus ’n tipeligging, en die ontsluiting is die stratotipe van ’n grens tussen twee chronostratigrafiese eenhede. Tydperke uit die geochronologie word gedefinieer deur die datering van dié punt, waarmee altyd die basis van ’n chronostratigrafiese eenheid bedoel word; die bokant van die eenheid is die globale stratotipepunt van die daaropliggende eenheid.
Aalenium

Die **Aalenium** is ’n chronostratigrafiese etage sowel as ’n geologiese  tydsnede van onderskeidelik die sisteem en periode Jura (serie/epog Middel-Jura). Dit verwys dus na ’n tydperk sowel as die gesteentes wat in dié tydperk gevorm het. 

Die tydperk was van sowat 174,1 tot 170,3&nbsp;miljoen jaar gelede. Dit is voorafgegaan deur die Toarsium en gevolg deur die Bajosium.

## Naam en definisie
Die Aalenium is genoem na Aalen in Duitsland, 100&nbsp;km oos van Stuttgart. Die naam is in 1864 daaraan gege deur die Duitse stratigraaf Karl Mayer-Eymar. 

Die basis van die etage word gedefinieer deur die eerste voorkoms van die ammonietgenus *Leioceras*, en die bokant deur die eerste voorkoms van die ammonietgenus *Hyperlioceras*. Die tipeligging en globale stratotipepunt is in ’n ontsluiting 500&nbsp;m noord van die dorp Fuentelsaz in Spanje.

## Verwysings 
## Bronne 
*  Gradstein, F.M.; Ogg, J.G.; Schmitz, M.D. & Ogg, G.M.; **2012**: *A Geologic Time Scale 2012*, Elsevier, .
Hettangium

[duimnael|links|220px|Abrictosaurus, ’n [dinosourus uit die Bo-Elliot-formasie (Hettangium-Sinemurium) in Lesotho en die Kaapprovinsie.]]
Die **Hettangium** is die eerste chronostratigrafiese etage sowel as geologiese  tydsnede van onderskeidelik die sisteem en periode Jura (serie/epog Vroeë Jura). Dit verwys dus na ’n tydperk sowel as die gesteentes wat in hierdie tydperk gevorm het. 

Die tydperk was van sowat 201,3 tot 199,3&nbsp;miljoen jaar gelede. Dit is voorafgegaan deur die Rhaetium en gevolg deur die Sinemurium.

## Naam en definisie
Die Hettangium is genoem na die plek Hettange-Grande in het Franse département Moselle. Die naam is in 1864 vir die eerste keer gebruik deur die Switserse geoloog Eugène Renevier.

Die basis van die etage word gedefinieer deur die eerste voorkoms van die gladde ammoniet *Psiloceras planorbis*, en die bokant deur die eerste voorkoms van die ammonietgenera *Vermiceras* en *Metophioceras*.

## Verwysings 
## Bronne 
*  Gradstein, F.M.; Ogg, J.G.; Schmitz, M.D. & Ogg, G.M.; **2012**: *A Geologic Time Scale 2012*, Elsevier, .
* Renevier, E.: *Notices géologiques et paléontologiques sur les Alpes Vaudoises, et les régions environnantes. I. Infralias et Zone à Avicula contorta (Étage Rhaetien) des Alpes Vaudoises* Bulletin de la Société Vaudoise des Sciences Naturelles **8**, p. 39-97.
The Miracle

**The Miracle** is 'n album van Queen wat in 1989 vrygestel is.

## Snitte en snitlengtes 
# *Party* - 2:24
# ''Khashoggi's Ship* - 2:47
# *The Miracle* - 5:02
# *I Want It All* - 4:40
# *The Invisible Man* - 3:55
# *Breakthru* - 4:07
# *Rain Must Fall* - 4:20
# *Scandal* - 4:42
# *My Baby Does Me* - 3:22 
# *Was It All Worth It'' - 5:45
Made in Heaven

**Made in Heaven** is 'n album van Queen wat in 1995 vrygestel is. Dit was die laaste album van die groep met Mercury en Deacon.

## Snitte en snitlengtes 
# ''It's A Beautiful Day'' - 2'32
# *Made In Heaven* - 5'25
# *Let Me Live* - 4'45
# *Mother Love* - 4'49
# *My Life Has Been Saved* - 3'15
# *I Was Born to Love You* - 4'49
# *Heaven for Everyone* - 5'36
# *Too Much Love Will Kill You* - 4'20
# ''You Don't Fool Me'' - 5'24
# ''A Winter's Tale'' - 3'49
# ''It's A Beautiful Day (reprise)'' - 3'01
# *Yeah* - 0'04
# *Untitled Hidden Track* - 22:32 *(enkel op CD)*
Gemmer

**Gemmer** of **gemmerwortel** is die risoom van die plant *Zingiber officinale* wat gebruik word as 'n lekkerny, medisyne of spesery. Dit verleen sy naam aan die familie *Zingiberaceae*. Ander noemenswaardige lede van hierdie plantfamilie is borrie, kardamom en galangal. 

Gemmerverbouing het in China ontstaan en het sedertdien versprei na Indië, Suidoos-Asië, Oos-Afrika en die Karibiese Eilande. 

Die gemmer familie *(Zingiberaceae)* behoort saam met die piesangfamilie *(Musaceae)* tot die orde Zingeberales. Die wetenskaplike naam Zingiberaceae is afgelei van die Latynse woord zingiber, wat "gemmer" beteken. Die familie kom hoofsaaklik in die tropiese gebiede van Suidoos-Asië voor en bestaan uit ongeveer 50 genera met nagenoeg 1&nbsp;500 spesies.

Die gemmerfamilie is eensaadlobbige plante met ondergrondse wortelstokke. Die blomme het slegs een meeldraad, wat die styI soos ŉ skede omring. Die stempel steek bo uit en die lip ontwikkel in die middel van die blom op die plek van die meeldrade. Die wortelstok van die gemmerplant *(Zingiber officinale)* word in suiker gekook om die gemmer te ekstraheer. Spesies van die genus *Curcuma* word ook ter wille van hulle wortelstokke gekweek. Speserye en medisyne word uit die wortels gemaak. Die spesie *Curcuma domestica* lewer 'n fyn meel waaruit kerrie berei word.

## Produksie 
In Suid-Afrika word die meeste gemmer in Mpumalanga by Hazyview, Witrivier en Sabie geproduseer. Dit word tussen die rye neutbome in die boorde geplant. Gemmer word hier die hele jaar geoes. 

## Bron 
* Die Burger, 18 Januarie 2021
* Wêreldspektrum, 1982,  band

## Verwysings
Bosdoringklipels

Die **bosdoringklipels** of **bokdrol** (*Canthium inerme*) is 'n algemene, klein tot middelgroot boom wat voorkom vanaf Kaapstad tot in die Lebomboberge van Mpumalanga en Eswatini. Dit is ook inheems in Mosambiek en Zimbabwe. Die boom groei in kusstruikbos en woude.

In woude waar die noodsaak bestaan om opwaarts te groei om die sonlig te bereik, kan hierdie boom tot 14&nbsp;m hoog word, maar dit is gewoonlik tussen 3 en 7&nbsp;m. Dit kan verskeie stamme hê. 'n Jong stam is glad en liggrys van kleur, later kan dit growwer en donkerder word.
Die takke vorm teenoorgestelde pare wat regte hoeke met mekaar maak. Die takke dra dikwels stewige dorings wat 7 –8&nbsp;cm lank kan word. Die blare is glansend, liggroen en haarloos, hulle het 'n sagte, leeragtige tekstuur. Die blare is dof aan die onderkant. Hulle is teenoorgesteld geplaas en het 'n elliptiese vorm en is 2,5-10,0 x 1-4,5&nbsp;cm groot. Dit kry roomkleurige tot geelgroen blommetjies in digte okselstandige trosse tot 3&nbsp;cm in deursnee.
duimnael|links|*Canthium coromandelicum* in Indië.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* REDLIST Sanbi
* Plants of the World Online

## Eksterne skakels 
* 
*
Klipels

Die **klipels** (*Afrocanthium mundianum*) is 'n boom wat voorkom vanaf Kaapstad onder die platorand tot in Limpopo en weswaarts tot by Mahikeng en Eswatini. Daar is ook 'n afgesonderde populasie in Zimbabwe en Mosambiek. Die boom groei in oop, klipperige plekke, op miershope en ook in oewerstruikbos. Die boom se FSA-nommer is 710.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* REDLIST Sanbi
* Plants of the World Online
Plesiadapis

**Plesiadapis** is 'n uitgestorwe soogdier in die orde van *Plesiadapiformes*, 'n sustergroep van die orde van Primate. Dit is sover bekend een van die oudste primaat-tipe soogdiere wat ongeveer 55-58 miljoen jaar gelede geleef het. Plesiadapis is die naamgewer en ook die bekendste spesie van hierdie orde.

duimnael|links|Herkonstruksie 

Plesiadapis het tydens die Paleoseen en Vroeë-Eoseen in Noord-Amerika en Wes-Europa voorgekom. Fossiele is in die Verenigde State van Amerika (Kalifornië, Colorado, Montana, North Dakota, Wyoming), Kanada (Alberta, Saskatchewan), Duitsland (Walbeck) en Frankryk (Cernay) gevind.

Plesiadapis was ongeveer 60-80 cm lank en het 2 kg geweeg. Dit het die bou van 'n eekhoring of boomspitsmuis met 'n lang snoet, oë aan die sykante van die kop, 'n lang stert en gekromde kloue in plaas van naels aan die tone gehad. Die kake en tande besit kenmerke van beide knaagdiere en primate. Die skelet vertoon ook ooreenkomste met die van primate. Die brein van Plesiadapis was baie klein in vergelyking met hierdie groep diere, hoewel dit wel intelligenter as die meeste van sy tydgenote was. Plesiadapis het beide op die grond en in bome geleef. As gevolg van sy gryphande en beweeglike arms was dit 'n uitstekende klimmer. Vrugte, blare en klein ongewerwelde diertjies was die belangrikste voedselbronne.

Die genus *Plesiadapis* omvat meer as tien spesies. Die Franse spesie *Plesiadapis tricuspidens* is een van die bekendste hiervan.

## Verwysings
Japan Airlines

**Japan Airlines** (afgekort 'JAL') is 'n lugredery met sy hoofkwartier in Shinagawa, Tokio, Japan. Dit is die vlagdraer van Japan en sy vernaamste spilpunte is Narita Internasionale Lughawe en Tokio-Haneda Internasionale Lughawe, sowel as Osaka se Kansai Internasionale Lughawe en Osaka Internasionale Lughawe (Itami-lughawe). Die lugredery asook drie van sy filiale (J-Air, JAL Express en Japan Ocean Air) is lede van die "Oneworld" lugrederyalliansie. 

JAL-maatskappye in die groep sluit in Japan Airlines vir internasionale en plaaslike dienste; JAL Express vir internasionale en plaaslike laekoste dienste; J-Air, Japan Air Commuter, Japan Ocean Air en Air Ryukyu Commuter vir binnelandse verbindingsdienste, asook JAL Cargo vir vrag- en posdienste. Die JAL-groep se bedrywighede sluit in geskeduleerde en nie-geskeduleerde internasionale en plaaslike passasiers- en vragdienste na 220 bestemmings in 35 lande wêreldwyd, insluitende kodedeel. Die groep het tans (2022) 'n vloot van 156 vliegtuie, meestal Boeingmodelle. Gedurende die finansiële jaar geëindig 31 Maart 2009, het die lugrederygroep 52 miljoen passasiers en oor die 1,1 miljoen ton vrag en pos vervoer.

JAL is in 1951 gestig en word die nasionale lugredery van Japan in 1953. Na meer as drie dekades van diens en uitbreidings is die lugredery ten volle geprivatiseer in 1987. In 2002 het die lugredery saamgesmelt met Japan Air Systems, Japan se derde grootste lugredery en die sesde grootste lugredery ter wêreld vir passasiers vervoer. Japan Airlines is tans 'n amptelike borg van Japan Football Association, die Japannese nasionale sokkerspan, Shimizu S-Pulse en Consadole Sapporo. Die tweede grootste redery in Japan, All Nippon Airways, is Japan Airlines se belangrikste teenstander met strawwe mededinging tussen die twee.

[duimnael|regs|'n [Boeing 747-400 van JAL in die kleurskema van 1989-2002]]
duimnael|regs|Nog 'n Boeing 747-400 van JAL in die kleurskema van 2002-2011
[duimnael|regs|'n [Boeing 777-300 van JAL in Oneworld-kleure]]

## Japan Cargo 
duimnael|regs|'n Boeing 747-400F van JAL Cargo in 2005
JAL Cargo het sy lugvragbedrywighede in Oktober 2010 beëindig na meer as 30 jaar se diens. Dit het beide skroef- en straalvliegtuie gebruik deur die jare, die mees onlangse was die Boeing 747-400's (insluitend vliegtuie omgeskakel van passasier na vraguitleg) en Boeing 767-300Fs. Beperkte vragkapasiteit is steeds onder beheer van JAL op hul passasiersvliegtuie se onderste dekke.

## Verwysings
Wes-Europa

duimnael|340px|Wes-Europa ten opsigte van die res van Europa.

**Wes-Europa** is 'n geografiese gebied in die weste van Europa.

Tydens die Koue Oorlog was Wes-Europa hoofsaaklik 'n sosio-politieke konsep wat gebruik is om die Europese lande in die Eerste Wêreld saam te groepeer. Dit is van Oos-Europa onderskei met betrekking tot die verskille in ekonomie, politiek en godsdiens eerder as deur geografiese afbakening.

Vandag het die term Wes-Europa minder met geografie en meer met die ekonomie te make. Die konsep word oor die algemeen met liberale demokrasieë, kapitalisme, asook met die Europese Unie geassosieer. Meeste van die lande in hierdie streek deel die Westerse kultuur en baie het ekonomiese en politieke bande met die lande in Noord-Amerika, Suid-Amerika en Oseanië. Daarteenoor word lande in Noord-Europa eerder met sosiale demokrasie en neutraliteit ten opsigte van internasionale geskille geassosieer.

## Lande in Wes-Europa 
Die volgende elf lande is in Wes-Europa geleë:
* 
* 
* 
* 
* 
* 
* 
* 
* 
* 
*
Pliensbachium

Die **Pliensbachium** is ’n chronostratigrafiese etage sowel as ’n geologiese  tydsnede van onderskeidelik die sisteem en periode Jura (serie/epog Vroeë Jura). Dit verwys dus na ’n tydperk sowel as die gesteentes wat in dié tydperk gevorm het. 

Die tydperk was van sowat 190,8 tot 182,7&nbsp;miljoen jaar gelede. Dit is voorafgegaan deur die Sinemurium en gevolg deur die Toarsium.

## Naam en definisie
Die Pliensbachium is genoem na die Duitse Pliensbach, sowat 30&nbsp;km oos van Stuttgart. Die naam is in 1858 daaraan gegee deur die Duitse stratigraaf Albert Oppel. 

Die basis van die etage word gedefinieer deur die eerste voorkoms van die ammoniet *Bificeras donovani* en die ammonietgenera *Apoderoceras* en *Gleviceras*, en die bokant deur die eerste voorkoms van die ammoniet *Eodactylites*. Die globale stratotipepunt is in die ontsluiting van Wine Haven in Noordoos-Engeland.

## Verwysings 
## Bronne 
*  Gradstein, F.M.; Ogg, J.G.; Schmitz, M.D. & Ogg, G.M.; **2012**: *A Geologic Time Scale 2012*, Elsevier, .
*  Howart, M.K.; **2002**: ''The Lower Lias of Robin Hood's Bay, Yorkshire, and the work of Leslie Bairstow*, Bulletin of The Natural History Museum. Geology Series **58**, p. 81–152, Cambridge University Press, The Natural History Museum, (abstract)
*  Meister, C.; Aberhan, M.; Blau, J.; Dommergues, J.-L.; Feist-Burkhardt, S.; Hailwood, E.A.; Hart, M.; Hesselbo, S.P.; Hounslow, M.W.; Hylton, M.; Morton, N.; Page, K & Price, G.D.; **2006**: *The Global Boundary Stratotype Section and Point (GSSP) for the base of the Pliensbachian Stage (Lower Jurassic), Wine Haven, Yorkshire, UK'', Episodes **29(2)**, pp. 93-106.
Kimmeridgium

Die **Kimmeridgium** is ’n chronostratigrafiese etage sowel as ’n geologiese  tydsnede van onderskeidelik die sisteem en periode Jura (serie/epog Laat Jura). Dit verwys dus na ’n tydperk sowel as die gesteentes wat in dié tydperk gevorm het. 

Die tydperk was van sowat 157,3 tot 152,1&nbsp;miljoen jaar gelede. Dit is voorafgegaan deur die Oxfordium en gevolg deur die Titonium.

## Naam en definisie
Die naam Kimmeridgium is die eerste keer deur die Franse stratigraaf Alcide d'Orbigny gebruik; dit is genoem na Kimmeridge in Wessex, Engeland. 

Die basis van die etage word gedefinieer deur die eerste voorkoms van die ammoniet *Pictonia baylei* en die bokant deur die eerste voorkoms van die ammoniet *Hybonoticeras hybonotum*, van *Gravesia genus* en die begin van die magnetiese chronosone M22An. 

## Verwysings 
## Bronne 
*  Gradstein, F.M.; Ogg, J.G.; Schmitz, M.D. & Ogg, G.M.; **2012**: *A Geologic Time Scale 2012*, Elsevier, .
*  Thurmann, J.; **1832**: *Sur Les Soulèvemens Jurassiques Du Porrentruy: Description Géognostique de la Série Jurassique et Théorie Orographique du Soulèvement*, Mémoires de la Société d'histoire naturelle de Strasbourg **1**: pp 1-84, F. G. Levrault, Parys.
Titonium

Die **Titonium** is die laaste chronostratigrafiese etage sowel as geologiese  tydsnede van onderskeidelik die sisteem en periode Jura (serie/epog Laat Jura). Dit verwys dus na ’n tydperk sowel as die gesteentes wat in dié tydperk gevorm het. 

Die tydperk was van sowat 152,1 tot 145&nbsp;miljoen jaar gelede. Dit is voorafgegaan deur die Kimmeridgium en gevolg deur die eerste etage/tydsnede van die Kryt, die Berriasium.

## Naam en definisie
Die naam Titonium is deur die Duitse paleontoloog Albert Oppel genoem na Titon, wat in die Griekse mitologie die seun was van koning Laomedon van Troje. Titon het verlief geraak op Eos, die Griekse godin van die daeraad. Omdat die Titonium die laaste Jurassiese periode is, is dit die "daeraad" van die Kryt. 

Die basis van die etage word gedefinieer deur die eerste voorkoms van die ammoniet *Hybonoticeras hybonotum*, van *Gravesia genus* en die begin van die magnetiese chronosone M22An. Die bokant  word gedefinieer deur die eerste voorkoms van die ammoniet *Berriasella jacobi*

## Verwysings 
## Bronne 
*  Gradstein, F.M.; Ogg, J.G.; Schmitz, M.D. & Ogg, G.M.; **2012**: *A Geologic Time Scale 2012*, Elsevier, .
Barremium

Die **Barremium** is ’n chronostratigrafiese etage sowel as ’n geologiese  tydsnede van onderskeidelik die sisteem en periode Kryt (serie/epog Vroeë Kryt). Dit verwys dus na ’n tydperk sowel as die gesteentes wat in dié tydperk gevorm het. 

Die tydperk was van sowat 129,4 tot 125&nbsp;miljoen jaar gelede. Dit is voorafgegaan deur die Hauterivium, en gevolg deur die Aptium.

## Naam en definisie
Die Barremium is in 1873 deur Henry Coquand genoem na Barrême in die Franse département Alpes-de-Haute-Provence.  

Die basis van die etage word gedefinieer deur die eerste voorkoms van die ammoniete *Spitidiscus hugii* en *S. vandeckii*, en die bokant deur die eerste voorkoms van die magnetiese chronosone M0r. Die etage word onderverdeel in 11 sones volgens die voorkoms van ammonietsoorte.

## Verwysings 
## Bronne 
*  Gradstein, F.M.; Ogg, J.G.; Schmitz, M.D. & Ogg, G.M.; **2012**: *A Geologic Time Scale 2012*, Elsevier, .
Maastricht (tydperk)

Die **Maastricht** of **Maastrichtium** is die laaste chronostratigrafiese etage sowel as geologiese  tydsnede van onderskeidelik die sisteem en periode Kryt (serie/epog Laat Kryt). Dit verwys dus na ’n tydperk sowel as die gesteentes wat in dié tydperk gevorm het. 

duimnael|240px|links|’n Fossiel van *Hemipneustes leymeriei* uit die Maastricht-etage (Muséum de Toulouse).
Die tydperk was van sowat 72,1 tot 66&nbsp;miljoen jaar gelede en is voorafgegaan deur die Campanium. Die einde van die Maastricht was ook die einde van die Mesosoïese Era: dit is gevolg deur die eerste etage/tydsnede van die Paleogeen-periode en die huidige Kainosoïese Era, die Danium.

## Naam en definisie
Die Maastricht is in 1849 deur die Belgiese paleontoloog André Dumont genoem na Maastricht in Limburg, Nederland. Hoewel die oorspronklike tipeligging van die etage dus by dié stad is, het dit later geblyk nie die hele Maastricht-etage is aanwesig in dié stratigrafie nie. Die globale stratotipepunt lê dus in ’n meer volledige seksie langs die rivier Adour in Frankryk.

Die basis van die etage word gedefinieer deur ’n kompleks van 12 biostratigrafiese kriteria, waaronder die vroegste voorkoms van die ammoniet *Pachydiscus neubergicus* en die belemniet *Belemnella lanceolata*. Die bokant, en daarmee die einde van die Mesosoïkum, word gedefinieer deur die Kryt-Paleogeen-uitwissing, ’n massauitwissing waarin onder meer die ammoniete en dinosourusse uitgesterf het. In die geologie kan dit gesien word in ’n laag ryk aan iridium, wat waarskynlik afkomstig was van die meteoriet-impak wat die uitwissing veroorsaak het.

## Sien ook 
*Kryt-Paleogeen-uitwissing

## Verwysings
Koejawel

[duimnael|regs|Ryp koejawels te koop in [Bangalore, Indië]]
duimnael|283x283px|Koejawel
**Koejawel** is 'n plant in die mirtelfamilie (Myrtaceae) en genus Psidium, wat ongeveer 100 spesies van tropiese struike en klein boompies bevat. Hulle is inheems aan Meksiko, Sentraal-Amerika en die noorde van Suid-Amerika. Koejawels word nou gekweek in die hele tropiese en subtropiese gebied van Afrika, Suid-Asië, Suidoos-Asië, die Karibiese Eilande, subtropiese streke van Noord-Amerika, Hawaii, Nieu-Seeland, Australië en Spanje.

## Top mango- en koejawel-produserende lande (2011) 
## Sien ook 
* Alfabetiese lys van Suid-Afrikaanse bome

## Bronnelys 
* *Algemene gids tot BOME*. Keith, Paul & Meg Coates Palgrave. 2000. 

## Verwysings 
## Eksterne skakels 
* 
*
Noedel

duimnael|300px|Noedels word in Seoul in Suid-Korea gedroog.
**Noedels** is 'n tipe stapelvoedsel gemaak van 'n soort ongesuurde deeg wat uitgerol word en dan in een van 'n verskeidenheid vorms gesny word. Lang, dun repe is die mees algemene oorsprong en word in baie variëteite van noedels gesny: golwe, helikse, buise, snare of skulpe, of gevou of in ander vorms gesny. Noedels word gewoonlik gaar gekook in water, soms word olie of sout bygevoeg. Soms word dit ook pan-gebraai of diepgebraai. Noedels word dikwels bedien met 'n gepaardgaande sous of in 'n sop. Noedels kan verkoel word vir korttermyn berging, of gedroog en bewaar word vir toekomstige gebruik.

Die samestelling van die materiaal of geokulturele oorsprong moet vermeld word tydens die bespreking van noedels. Die woord is afgelei van die Duitse woord *Nudel*.

## Fotogalery 

Nudeln trocken makro.jpg|Nabyskoot van noedels
Spätzle-02.jpg|Duitse "spaetzle"
Idiyappam.jpg|Idiyappam - 'n Tamilsoort haarfyn-noedel van Sri Lanka

## Verwysings 
## Eksterne skakels 
*
Schlosshotel Kronberg

220px
**Schlosshotel Kronberg**

Kronberg im Taunus, Hesse

----

**Geopen in**

1954

----

**Standaardkamers**

14

----

**Superior-kamers**

23

----

**Deluxe-kamers**

14

----

**Suites**

9

----
**Geriewe**

Restourant, kroeg, *Victoria Lounge*, *Beauty Cottage*, gholfbaan 

----

**Kategorie**
160px

----

**Webtuiste**
*Schlosshotel Kronberg*

Die **Schlosshotel Kronberg** (oorspronklik bekend as **Schloss Friedrichshof**) is 'n luukse hotel in Kronberg im Taunus in die Duitse deelstaat Hesse. Die vyfster-landhotel is in 'n park met 'n aangrensende gholfbaan in die Taunus-bergreeks naby Frankfurt am Main geleë en veral gewild by gholfspelers, fynproewers en kunsliefhebbers.

Die Schlosshotel Kronberg is in besit van die landgraaf en die prinse van Hesse en het sy deure in 1954 as Grand Hotel geopen. Die kasteel is oorspronklik in opdrag van Viktoria, die weduwee van keiser Friedrich en moeder van die laaste Duitse keiser Wilhelm II, gebou en in 1893 voltooi. Vandag word dit by die indrukwekkendste kastele in Duitsland gereken, onder meer vanweë sy eksklusiewe meubilering en sy versameling van antiekhede en skilderye uit die privaatbesit van Viktoria wat die outentieke indruk van 'n kasteel uit die Wilhelminiese tydperk skep.
Lietsjie

duimnael|links|260px|'n Paar heel en afgedopte lietsjievrugte
Die **Lietsjie** (***Litchi chinensis***) is 'n smaaklike eetbare vrug.

Dit is die enigste lid van die genus *Litchi* in die seepbessie familie *Sapindaceae*. Dit is 'n tropiese en subtropiese vrugteboom inheems aan die Guangdong- en Fujian-provinsies van China, maar word nou in baie dele van die wêreld gekweek. Die vars vrugte het 'n klein, fyn, witterige pulp met 'n blommegeur en 'n geurige, soet smaak. Aangesien hierdie parfuumagtige geur verlore gaan tydens die inmaakproses, word die vrugte eerder vars geëet.

Die immergroen boom bereik 'n hoogte van 10-28 meter, die lietsjie dra vlesige vrugte wat tot 5&nbsp;cm lank en 4&nbsp;cm breed word. Die buitekant van die vrugte word bedek deur 'n pienk-rooi, growwe skil wat oneetbaar is, maar maklik afgedop word om 'n laag soet, wit vlees bloot te stel. Lietsjies word in baie verskillende nageregte geëet, en is veral gewild in China, die hele Suidoos-Asië, Suid-Asië, Indië en dele van Suider-Afrika.

## Verwysings 
## Eksterne skakels 
*
Friedrichsdorf

**Friedrichsdorf** is 'n stad in die administratiewe distrik Hochtaunuskreis van die Duitse deelstaat Hesse, sowat 20 kilometer noord van Frankfurt am Main aan die voet van die Taunus-bergreeks, met 'n bevolking van 24&nbsp;570 in vyf stadsdele - Friedrichsdorf, Seulberg, Burgholzhausen vor der Höhe, Dillingen en Köppern. Friedrichsdorf is tans die derde grootste nedersetting in die distrik na Bad Homburg vor der Höhe en Oberursel.

Die vroegste spore van menslike gemeenskappe dateer terug na die pre-historiese tydperk, terwyl argeologiese vondse uit die Romeinse tyd 'n gedetailleerde insig in die antieke geskiedenis van die gebied verskaf. Die oudste verwysings na (Burg-)Holzhausen en Köppern kom in middeleeuse dokumente voor, Seulberg word selfs as die oudste nedersetting in die Hochtaunuskreis beskou.

Die kernstad Friedrichsdorf is in 1687 deur Franse Hugenotevlugtelinge gestig, net soos die plaaslike beskuitbedryf wat wêreldfaam geniet. Die stad word daarnaas met die geskiedenis van telekommunikasie verbind - Philipp Reis het hier omstreeks 1860 die eerste telefoon ontwikkel. Ander bekende boorlinge van Friedrichsdorf was Édouard Désor (1811-1882), 'n universele geleerde wat belangrike navorsing met betrekking tot geologie, paleontologie en pre-historiese geskiedenis gedoen het, en Marie Blanc (1833-1881), die dogter van 'n plaaslike skoenmaker wat in die ouderdom van vyftien kennis gemaak het met die kasinopagter François Blanc. Die twee het later getrou en die beroemde kasino van Monte Carlo in Monaco gestig.

## Verwysings
Basring

[duimnael|220px|Basring in Lille, [Frankryk.]]

**Basring** ( *girdling* of *ring barking*) is die volledige verwydering van 'n rondom-strook bas van 'n houtagtige plant. Die bas bestaan uit kurkkambium, floëem, kambium (en eindig voor die xileem) regoor die hele omtrek van óf 'n tak of stam van 'n plant. Basring veroorsaak die dood van houtweefsel bokant die skade. 'n Tak wat heeltemal gering is, sal afsterf, en as die hoofstam van 'n boom gering word, sal die hele boom mettertyd vrek, indien dit nie kan hergroei van bo om die wond te oorbrug nie.

Onder die oorsake van basring is menslike praktyke, insluitend bosbou, tuinbou en vandalisme. Bosbouers gebruik die tegniek van boomring om woude uit te dun en vrugteboere gebruik dit as 'n kulturele tegniek om groter vrugte te lewer. Basring word ook veroorsaak deur plantetende soogdiere wat voed op plantbas, soos olifante wat boombas van nature stroop. Voëls en insekte kan ook albei 'n boom effektief ring deur die boor van rye aangrensende gate in die stam.

Basring kan ook per ongeluk plaasvind, bv. wanneer 'n jong groeiende plantjie se stammetjie aan 'n regop stok vasgebind word. Indien die tou te styf getrek is, sny dit in die bas in en smoor dit na 'n ruk heeltemal af.

## Eksterne skakels 
*
Papaja

[regs|duimnael|400px|Papajaproduksie in 2005 gewys as persentasie van die wêreld se topproduseerder, [Brasilië (1,7 megaton)]]

Die **papaja** (: *papaya* of *pawpaw*) is die eetbare vrug van die plant ***Carica papaya*** in die plantfamilie Caricaceae. Dit is inheems aan die tropiese woude van Suid-Amerika, moontlik die suide van Meksiko en die naburige Sentraal-Amerika. Dit was oorspronklik in Meksiko verbou, 'n paar eeu voor die opkoms van die Meso-amerikaanse klassieke beskawings.

Die papaya is 'n mediumgroot, boomagtige plant, met 'n enkele stam wat 5–10 m (16–33 vt) hoog word, met spiraalblare wat tot die bopunt van die stam beperk is. Die onderste stam is opvallend kaal tot waar blare en vrugte gedra word. Die blare is groot, 50–70&nbsp;cm (20–28 dm) in deursnee, diep handvormig gelob, met sewe lobbe. Ongewoon vir sulke groot plante is die bome tweehuisig. Die boom is gewoonlik onvertak. Die blomme is soortgelyk in vorm as dié van die Plumeria, maar is baie kleiner en wasagtig. Hulle verskyn op die oksels van die blare, volwasse groot vrugte is 15–45&nbsp;cm (6–18 dm) lank en 10–30&nbsp;cm (4–12 dm) in deursnee. Die vrugte is ryp wanneer dit sag voel en die skil in 'n donkergeel tot oranje kleur verander het.

## Lees ook
*Babako

## Verwysings 
## Eksterne skakels 
* 
*
Duinebruidsbos

Die **duinebruidsbos** (*Pavetta revoluta*) is 'n struik wat tot 6m hoog groei.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* REDLIST Sanbi
* Plants of the World Online